CELEX: 32021R1041
Language: ga
Date: 2021-04-16 00:00:00
Title: Rialachán Tarmligthe (AE) 2021/1041 ón gCoimisiún an 16 Aibreán 2021 lena leasaítear Rialachán Tarmligthe (AE) 2016/127 a mhéid a bhaineann leis na ceanglais maidir le lotnaidicídí i mbainne foirmle do naíonáin agus i mbainne foirmle leantach (Téacs atá ábhartha maidir le LEE)

25.6.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 225/4
               
            
         RIALACHÁN TARMLIGTHE (AE) 2021/1041 ÓN gCOIMISIÚN
         an 16 Aibreán 2021
         lena leasaítear Rialachán Tarmligthe (AE) 2016/127 a mhéid a bhaineann leis na ceanglais maidir le lotnaidicídí i mbainne foirmle do naíonáin agus i mbainne foirmle leantach
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 609/2013 ó Pharlaimint na hEorpa agus ón gComhairle an 12 Meitheamh 2013 maidir le bia a cheaptar lena úsáid mar bhia do naíonáin agus do leanaí óga, maidir le bia chun críocha speisialta míochaine, agus maidir le hionadach ar an aiste bia iomlán chun meáchan a rialú agus lena n-aisghairtear Treoir 92/52/CEE ón gComhairle, Treoracha 96/8/CE, 1999/21/CE, 2006/125/CE agus 2006/141/CE ón gCoimisiún, Treoir 2009/39/CE ó Pharlaimint na hEorpa agus ón gComhairle agus Rialacháin (CE) Uimh. 41/2009 agus (CE) Uimh. 953/2009 ón gCoimisiún (1), agus go háirithe Airteagal 11(2) de,
         De bharr an mhéid seo a leanas:
         
                     (1)
                  
                  
                     Le Rialachán Tarmligthe (AE) 2016/127 ón gCoimisiún (2), leagtar síos, i measc saincheisteanna eile, ceanglais shonracha maidir le lotnaidicídí agus a n-iarmhair i mbainne foirmle do naíonáin agus i mbainne foirmle leantach.
                  
               
                     (2)
                  
                  
                     Le Rialachán Tarmligthe (AE) 2016/127, sainmhínítear iarmhar lotnaidicídí trí úsáid a bhaint as téarmaíocht Rialachán (CE) Uimh. 1107/2009 ó Pharlaimint na hEorpa agus ón gComhairle (3).
                  
               
                     (3)
                  
                  
                     Mar sin féin, le hAirteagal 3(2)(c) de Rialachán (CE) Uimh. 396/2005 ó Pharlaimint na hEorpa agus ón gComhairle (4) déantar foráil maidir le sainmhíniú níos beaichte ar iarmhair lotnaidicídí.
                  
               
                     (4)
                  
                  
                     Ar mhaithe le soiléireacht agus deimhneacht dhlíthiúil, is gá an sainmhíniú ar iarmhar lotnaidicíde atá i Rialachán Tarmligthe (AE) 2016/127 a ailíniú leis an sainmhíniú atá in Airteagal 3(2)(c) de Rialachán (CE) Uimh. 396/2005.
                  
               
                     (5)
                  
                  
                     Agus é á chur san áireamh gur cheart feidhm a bheith ag sainmhínithe na n-iarmhar maidir le substaintí gníomhacha mar a shainítear i Rialachán (CE) Uimh. 396/2005, is iomchuí gan a áireamh ach máthairchomhdhúile na substaintí gníomhacha sna liostaí a leagtar amach in Iarscríbhinní IV agus V a ghabhann le Rialachán Tarmligthe (AE) 2016/127 i bhfianaise leasuithe a dhéanfar amach anseo ar Rialachán (CE) Uimh. 396/2005.
                  
               
                     (6)
                  
                  
                     Dá bhrí sin, ba cheart Rialachán Tarmligthe (AE) 2016/127 a leasú dá réir sin.
                  
               TAR ÉIS AN RIALACHÁN SEO A GHLACADH:
         
            Airteagal 1
            Cuirtear an méid seo a leanas isteach in ionad Airteagal 4, mír 1 de Rialachán Tarmligthe (AE) 2016/127:
            “1. Chun críocha an Airteagail seo, ciallaíonn ‘iarmhar’ iarmhar lotnaidicíde dá dtagraítear i bpointe (c) d’Airteagal 3(2) de Rialachán (CE) Uimh. 396/2005.”
         
         
            Airteagal 2
            Leasaítear Iarscríbhinní IV agus V a ghabhann le Rialachán Tarmligthe (AE) 2016/127 i gcomhréir leis an Iarscríbhinn a ghabhann leis an Rialachán seo.
         
         
            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 16 Aibreán 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 181, 29.6.2013, lch. 35.
         
            (2)  Rialachán Tarmligthe (AE) 2016/127 ón gCoimisiún an 25 Meán Fómhair 2015 lena bhforlíontar Rialachán (AE) Uimh. 609/2013 ó Pharlaimint na hEorpa agus ón gComhairle a mhéid a bhaineann leis na ceanglais shonracha i ndáil le comhdhéanamh agus faisnéis le haghaidh bainne foirmlí do naíonáin agus bainne foirmlí leantach do naíonáin agus a mhéid a bhaineann leis na ceanglais i ndáil le faisnéis a bhaineann le beathú naíonán agus leanaí óga (IO L 25, 2.2.2016, lch. 1).
         
            (3)  Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoracha 79/117/CEE agus 91/414/CEE ón gComhairle (IO L 309, 24.11.2009, lch. 1).
         
            (4)  Rialachán (CE) Uimh. 396/2005 ó Pharlaimint na hEorpa agus ón gComhairle an 23 Feabhra 2005 maidir le huasleibhéil iarmhar lotnaidicídí i mbia agus i mbeatha de bhunadh plandaí nó de bhunadh ainmhíoch nó ar bhia agus ar bheatha den sórt sin agus lena leasaítear Treoir 91/414/CEE ón gComhairle (IO L 70, 16.3.2005, lch. 1).
      
      
         
            IARSCRÍBHINN
            Leasaítear Iarscríbhinní IV agus V a ghabhann le Rialachán Tarmligthe (AE) 2016/127 mar a leanas:
            
                        (1)
                     
                     
                        Cuirtear an méid seo a leanas in ionad Iarscríbhinn IV:
                        
                           
                              “IARSCRÍBHINN IV
                              SUBSTAINTÍ GNÍOMHACHA DÁ dTAGRAÍTEAR IN AIRTEAGAL 4(3)
                              
                                          Ainm ceimiceach mháthairchomhdhúil na substainte  (1)
                                          
                                       
                                       
                                          Uasleibhéal na n-iarmhar (mg/kg)
                                       
                                    
                                          Cadúsafos
                                       
                                       
                                          0,006
                                       
                                    
                                          Démheatón-S-meitil
                                          Démheatón-S-meitil sulfóin
                                          Ocsaidhémheatón-meitil
                                       
                                       
                                          0,006
                                       
                                    
                                          Eataprófos
                                       
                                       
                                          0,008
                                       
                                    
                                          Fiprinil
                                       
                                       
                                          0,004
                                       
                                    
                                          Próipineib
                                       
                                       
                                          0,006
                                       
                                    
                        ”
                  
                        (2)
                     
                     
                        Cuirtear an méid seo a leanas in ionad Iarscríbhinn V:
                        
                           
                              “IARSCRÍBHINN V
                              SUBSTAINTÍ GNÍOMHACHA DÁ dTAGRAÍTEAR IN AIRTEAGAL 4(4)
                              
                                          Ainm ceimiceach mháthairchomhdhúil na substainte (2)
                                          
                                       
                                    
                                          Aildrin
                                          Dé-eildrin
                                          Déshulfatón
                                          Eindrin
                                          Feansulfaitian
                                          Feintin
                                          Halocsafop
                                          Heipteaclór
                                          Heicseaclóraibeinséin
                                          Nítrifein
                                          Óimeatóáit
                                          Tearbúfos.
                                       
                                    
                        ”
                  
               (1)  Tá feidhm ag an sainmhíniú is déanaí ar iarmhar a leagtar síos san Iarscríbhinn lena mbaineann as measc Iarscríbhinní II, III, IV nó V a ghabhann le Rialachán (CE) Uimh. 396/2005 (luaitear an sainmhíniú ar iarmhar idir lúibíní tar éis mháthairchomhdhúil na substainte).
            
               (2)  Tá feidhm ag an sainmhíniú is déanaí ar iarmhar a leagtar síos san Iarscríbhinn lena mbaineann as measc Iarscríbhinní II, III, IV nó V a ghabhann le Rialachán (CE) Uimh. 396/2005 (luaitear an sainmhíniú ar iarmhar idir lúibíní tar éis mháthairchomhdhúil na substainte).